Gwelet em eus , tuchant , un tañva d ' un abadenn hag a vo skignet a - benn arc ' hoazh ( sadorn 24 10 ) àr Arte da 7 eur d ' an noz ( Arte Reportages ) . Un tamm gwel d ' ar Ghana lec ' h ma arru un toullad urzhiataerioù , postoù - tele , pellgomzerioù hezoug daet ag an Europ , e - sigur sikour get an dud - hont da dapout int - ivez benvegoù niverel . E gwirionez e achuont er strewedeg hag e vezont dismantret d ' ar vugaligoù pe d ' ar grennarded eno , hag e - leizh a dud èl - se a dap kleñvedoù diàr efed ar metaloù a zo en traoù - se . Pa soñjer oc ' hpenn - se er re a labour a - lazh - korf hag evit blankigoù er C ' hongo evit tenniñ ag an douar ar memes metaloù - se ( hag argant ar werzh a brofit d ' ar vrezelourion a - zu - hont ; cf film YA Bertrand ar sizhun - mañ ( dimerc ' her d ' an noz me ' gred ) ) e lak un den da vout heuget . Ha Yann - blogour da vout dic ' houstet . N ' em boa ket afer ag an dra - se evit ma tihunehe ennin an c ' hoant da skriv nebeutoc ' h àr ur blog ha da zizoniñ ag ar sapre rouedad - se . Hag e rin ? Moarvat , met pegoulz ? Pa vimp rediet holl d ' er gober pe e - raok ? Ma . . . Skriv hag eskemm ha krouiñ ha klask a chom dalbezh a - bouez - ruz , met chom bev a zo ret evit gober an traoù - se ha leuskel bev ar spesadoù arall a zo mil a - bouez ivez . . . C ' hoant am behe da skriv " gwelet e vo " met pas , er gwelet a raomp dija , ar gast a vur - se é tostaat . . .